Борис Младенов-Young
Жени прекрасни, чародейки нежни…

chitanka.info

Жени прекрасни, чародейки нежни,

като цветя живота ни красят;

другарки в нощи бурни и метежни —

кошмарен сън без тях би бил светът.

Те рай предлагат и с омая сладка

в леглото с тях безволево грешим,

но любовта им е прищявка кратка,

и верността им — блян непостижим.

Стареят те, но си остават млади,

с момински чар и вечна красота,

създадени не за един съпруг…

Но в бясната гонитба за наслади

не са ни те виновни, че рога

сами си слагаме един на друг!

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.